ข้อกำหนด ฉบับที่ 17 ( พ.ศ. 2515) ออกตามความในพระราชบัญญัติจัดระเบียบกิจการแพปลา พ.ศ. 2496 ว่าด้วยระเบียบและเงื่อนไขที่ผู้ประกอบกิจการแพปลาในสะพานปลากรุงเทพต้องปฏิบัติ

ข้อกำหนด
ข้อกำหนด
ฉบับที่
๑๗ ( พ.ศ. ๒๕๑๕ )
ออกตามความในพระราชบัญญัติจัดระเบียบ
กิจการแพปลา
พ.ศ. ๒๔๙๖
ว่าด้วยระเบียบและเงื่อนไขที่ผู้ประกอบกิจการแพปลา
ในสะพานปลากรุงเทพต้องปฏิบัติ
 

อาศัยอำนาจตามความในมาตรา ๓๑ ( ๑ )
แห่งพระราชบัญญัติจัดระเบียบกิจการแพปลา พ.ศ. ๒๔๙๖
และโดยอนุมัติรัฐมนตรีว่าการกระทรวงเกษตร อธิบดีกรมประมงออกข้อกำหนดไว้ดังต่อไปนี้

ข้อ ๑
ให้ยกเลิกข้อกำหนดฉบับที่ ๑๓ ( พ.ศ. ๒๕๐๕
) ออกตามความในพระราชบัญญัติจัดระเบียบกิจการแพปลา พ.ศ. ๒๔๙๖
ว่าด้วยระเบียบและเงื่อนไขที่ผู้ประกอบกิจการแพปลาในสะพานปลาต้องปฏิบัติ ลงวันที่ ๑๗
สิงหาคม ๒๕๐๕และให้ใช้ข้อกำหนดนี้แทน

ข้อ ๒
ห้ามมิให้ผู้ประกอบกิจการแพปลาหักเงินค่าบริการหรือเงินมัดจำหรือเงินใด
ๆ ในทำนองเดียวกัน
จากเงินค่าขายสินค้าสัตว์น้ำของเจ้าของสินค้าสัตว์น้ำที่ตนรับเป็นตัวแทน
เว้นแต่เงินที่คิดหักตามข้อ ๔ ตามที่เป็นจริง

ข้อ ๓
ผู้ประกอบกิจการแพปลาต้องส่งใบแจ้งผลการขายทอดตลาดสินค้าสัตว์น้ำให้เจ้าของสินค้าสัตว์น้ำทราบภายใน
๒๔ ชั่วโมง นับแต่เวลาขายทอดตลาดทุกครั้ง

ข้อ ๔
ให้ผู้ประกอบกิจการแพปลากรอกรายการขายเป็นภาษาไทยลงในใบแจ้งผลการขายทอดตลาดสินค้าสัตว์น้ำตามข้อ
๓ และอย่างน้อยต้องระบุรายการดังต่อไปนี้ไว้ในใบแจ้งผลการขายสินค้าสัตว์น้ำด้วย
 ( ๑ )
จำนวนน้ำหนักเป็นกิโลกรัมของสินค้าสัตว์น้ำแต่ละชนิดที่ได้ขายทอดตลาด
 ( ๒ )
จำนวนเงินที่ขายทอดตลาดสินค้าสัตว์น้ำแต่ละชนิดได้
 ( ๓ )
จำนวนเงินที่หักเป็นค่านายหน้าในการขายทอดตลาดสินค้าสัตว์น้ำ
 ( ๔ )
รายการและจำนวนเงินที่หักชำระหนี้สินที่เจ้าของสินค้าสัตว์น้ำจะต้องชำระให้ผู้ประกอบกิจการแพปลา
ถ้ามี
 ( ๕ )
จำนวนเงินที่หักเป็นค่าระวางขนส่งสินค้าสัตว์น้ำจากต้นทางไปที่สะพานปลา ถ้ามี
 ( ๖ ) จำนวนเงินที่หักเป็นค่าขนสินค้าสัตว์น้ำในสะพานปลา
 ( ๗ )
จำนวนเงินที่หักเป็นค่าน้ำแข็งที่ใช้แช่สินค้าสัตว์น้ำในสะพานปลา ถ้ามี
 ( ๘ )
จำนวนเงินสุทธิค่าขายทอดตลาดสินค้าสัตว์น้ำที่จะจ่ายให้แก่เจ้าของสินค้าสัตว์น้ำ

ข้อ ๕
ผู้ประกอบกิจการแพปลาต้องส่งสำเนาใบแจ้งผลการขายทอดตลาดสินค้าสัตว์น้ำตามข้อ
4 ให้องค์การสะพานปลาทราบภายในวันถัดจากวันขายทอดตลาด

ข้อ ๖
ผู้ประกอบกิจการแพปลาต้องชำระเงินสุทธิค่าขายทอดตลาดสินค้าสัตว์น้ำให้แก่เจ้าของสินค้าสัตว์น้ำภายใน
๒๔ ชั่วโมง นับตั้งแต่เวลาที่เจ้าของสินค้าสัตว์น้ำแจ้งความจำนงขอรับเงินดังกล่าว

ข้อ ๗
ภายในเจ็ดวันนับตั้งแต่วันที่หนึ่งของเดือนถัดไปผู้ประกอบกิจการแพปลาต้องแจ้งเป็นหนังสือให้เจ้าของสินค้าสัตว์น้ำทราบยอดหนี้สินที่คงติดค้างต่อกันเพียงวันสิ้นเดือนที่ล่วงแล้ว
และต้องจัดส่งสำเนานั้นให้องค์การสะพานปลาในวันเดียวกันทราบด้วยหนึ่งชุด

ข้อ ๘[๑]
ข้อกำหนดฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ให้ไว้
ณ วันที่ ๑๖ มีนาคม พ.ศ. ๒๕๑๕
สันต์
บัณฑุกุล
อธิบดีกรมประมง














































นันทพล/ปรับปรุง
๓
มกราคม ๒๕๕๐

[๑]
ราชกิจจานุเบกษา เล่ม ๘๙/ตอนที่ ๕๓/ฉบับพิเศษหน้า ๑/๑ เมษายน ๒๕๑๕